CELEX: 62022CN0228
Language: mt
Date: 2022-04-01 00:00:00
Title: Kawża C-228/22: Talba għal deċiżjoni preliminari mressqa mill-Amtsgericht Düsseldorf (il-Ġermanja) fl-1 ta’ April 2022 – flightright GmbH vs Eurowings GmbH

20.6.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 237/38
            
         
      Talba għal deċiżjoni preliminari mressqa mill-Amtsgericht Düsseldorf (il-Ġermanja) fl-1 ta’ April 2022 – flightright GmbH vs Eurowings GmbH
      (Kawża C-228/22)
      (2022/C 237/49)
      Lingwa tal-kawża: il-Ġermaniż
      
         Qorti tar-rinviju
      
      Amtsgericht Düsseldorf
      
         Partijiet fil-kawża prinċipali
      
      
         Rikorrent: flightright GmbH
      
         Konvenut: Eurowings GmbH
      
         Domandi preliminari
      
      
                  1)
               
               
                  Ikun hemm dejjem ċirkustanza straordinarja fis-sens tal-Artikolu 5(3) tar-Regolament (KE) Nru 261/2004 tal-Parlament Ewropew u tal-Kunsill tal-11 ta’ Frar 2004 li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta’ kanċellazzjoni jew dewmien twil ta’ titjiriet, u li li jħassar ir-Regolament (KEE) Nru 295/91 (1), meta l-kanċellazzjoni ta’ titjira, jew id-dewmien ekwivalenti għal kanċellazzjoni, ikunu dovuti għal bidla fl-allokazzjoni tal-islott mill-organu kompetenti inkarigat mis-sigurtà tal-ajru?
               
            
                  2)
               
               
                  Fil-każ li tingħata risposta fin-negattiv għall-ewwel domanda, huwa suffiċjenti sabiex ikun hemm ċirkustanza straordinarja fis-sens tal-Artikolu 5(3) tar-Regolament (KE) Nru 261/2004 li l-bidla fl-allokazzjoni tal-islott tkun dovuta għall-kapaċità mnaqqsa tat-titjira minħabba kundizzjonijiet meteoroloġiċi, minkejja li s-sitwazzjoni meteoroloġika ma tkunx ġeneralment waqfet it-traffiku tal-ajru b’mod sostanzjali?
               
            
         (1)  ĠU Edizzjoni Speċjali bil-Malti, Kapitolu 7, Vol. 8, p. 10